එක්සත් ජාතික පක්ෂ මහලේකම් අකිල විරාජ් කාරියවසම් හිරු ප්‍රවෘත්ති අංශය කළ විමසීමකදී කියා සිටියේ සජිත් ප්‍රේමදාස මන්ත්‍රීවරයා සම්බන්ධ කර ගැනීමේ දුෂ්කරතා මතුව ඇති බවයි.එමෙන්ම, අද පැවති රැස්වීමේදී පැමිණි එකඟතා සම්බන්ධයෙන් පාර්ලිමේන්තු මන්ත්‍රී සජිත් ප්‍රේමදාස සමග සාකච්ඡා කිරීමට බලාපොරොත්තු වන බව ද මහලේකම්වරයා වැඩිදුරටත් සඳහන් කළා.මේ අතර, පාර්ලිමේන්තුවේ විපක්ෂ නායක ධුරය සජිත් ප්‍රේමදාස මන්ත්‍රීවරයාට ලබාදෙන ලෙස ඉල්ලමින් එක්සත් ජාතික පෙරමුණ නියෝජනය කරන මන්ත්‍රීවරු 57 දෙනෙකුගේ අත්සනින් යුත් ලිපියක් කථානායකවරයාට ලබාදී තිබෙනවා.